專訪|羅莽爆甄子丹《葉問2》用替身對戰:佢都唔想同我打
YouTube搜尋羅莽,第一個關鍵詞語是葉問,正確答案應該是《葉問2》,戲中羅莽飾演羅師傅與甄子丹對戰最後被打落台,相當經典。問到羅莽與甄子丹對打有什麼趣事,他說:「冇呀,我同佢替身打咋」
羅莽表示原先不用演打戲,但自己粉絲與武術指導洪金寶諗熟,更叫三毛大哥關照羅莽,於是羅莽獲得加戲與丹爺對打,那場戲足足拍了五日。
羅莽與甄小丹替身對打,有一幕近鏡,羅莽需要一拳打向替身,當時55歲的他擔心會打中替身,問洪金寶是否真的要發力打過去,洪金寶對替身很有信心對羅莽說:「你打中佢請你食蕉。」結果羅莽有蕉食,他說:「其實我已經收咗力㗎喇」
71歲羅莽自少習武,先學洪頭蔡尾再學朱家螳螂拳,年輕時肌肉男,滿身肌肉但從不去健身室或食「大隻」奶粉,他說:「我哋練啲功夫,兩個人伸對手出嚟對樁練,大家一齊劈落去,之後越劈越大力,啲肌肉爆哂出嚟。」
羅莽父親經營建築生意,父親在九龍城寨起樓自住,出入城寨與三山五嶽人仕有交流是等閒事,羅莽當年學功夫其中一個原因是保護家人,胞弟曾在放學時被三合會招攬,當時16歲羅莽單人匹馬找那位「睇場」講數,「我問佢係咪好鍾意招收新會員,我叫佢唔好撩我細佬,『係有點呀?吹呀?』我一手拉佢埋嚟再一踭打埋去,佢成個撻咗喺地下。」
羅莽恩師是張徹導演,對方不單止帶他入邵氏,更為他度身訂造電影《金臂童》,當時24歲的羅莽全身肌肉,戲中角色亦正亦邪相當突破,而這套電影原來令羅莽紅到去美國,令他有不少美國粉絲,2017年羅莽美國影迷會更為他舉辦了首個簽名會,他說:「真係人生第一個簽名會,嗰次仲賺咗8萬蚊美金,影相要收錢嘅但佢哋好樂意,大家又會分享下睇咗我啲戲有咩得著,我又同佢哋講下當年邵氏電影嘅盛勢係點。」
羅莽雖然滿身肌肉,聲如洪鐘但為人相當善良,對導演要求是絕對服從,85年拍《江湖了斷》,羅莽戲中飾演監犯,導演臨時要求他生食草龍,更要吃到有聲在吞下去,羅莽雖然不太願意但最後都應導演要求,不過羅莽最後只是將草龍放在舌底沒有咬亦沒有吞落肚。「總之我哋都盡量滿足導演要求」
羅莽絕對可以用鐵漢柔情來形容,與女友Vivian拍拖20年,問到羅師傅有否對女友做些浪漫事,他表示當然有,他說:「買衫送花呢啲基本啦,我仲會唱英文情歌俾佢聽(唱邊首?)我唱Bee Gees 」